veneers for teeth San Mateo CA
Spanish Speaking cosmetic dentists in Lodi 95240
crown on tooth in Westlake CA
the cost of veneers Terrytown New York
zoom teeth whitening 98466
affordable veneers Andover 01810 Die seënuitsprake van Jesus (23) - www.bybelkennis.co.za
by Coen Slabber · Published 19/08/2018 · Updated 28/07/2018
Geseënd is die vredemakers, want hulle sal kinders van God genoem word. Hoekom word vredemakers kinders van God genoem. Ons sê dikwels die appel val nie ver van die boom nie. Ons sê dit as ons die ooreenkomste van karakter, gewoontes of gedrsg van die ouers in die kinders sien. As jy weergebore is, sien ‘n mens sekere ooreenkomste met jou hemelse Vader weerspieël in jou lewe.
Vredemakers is kinders van God, want …
Vredemakers word kinders van god genoem, want hulle is soos hulle Vader wat vrede in Homself het.
God wat vrede gee, sal by julle almal wees (Romeine 15:33). Nooit was daar enige sweem van spanning of konflik in God nie. Die Vader, Seun en Heilige Gees is een van doel en een in liefde.
Ons Here word as Vredevors beskryf (Jesaja 9:6). Toe Jesus in die wêreld gekom het, het ‘n menigte engele Hom geprys: Eer aan God in die hoogste hemel, en vrede op aarde (Lukas 2:14). Christus het in die wêreld gekom om vrede te maak en Hy het dit gedoen deur sy bloed aan die kruis uit te stort. Die Heilige Gees is die Gees van vrede. Matteus sê vir ons toe Jesus gedoop is het die Gees van God op Hom neergedaal soos ‘n duif. Die duif is die simbool van vrede.
Toe Jesus na sy opstanding aan sy dissipels verskyn het, sê Hy vir hulle: Vrede vir julle! (Johannes 20:19). Hy herhaal dit in vers 21. Hy gee vrede aan sy dissipels sodat hulle deur die evangelie vrede kan bring aan ander.
Vredemakers word kinders van God genoem, want hulle gee hulle regte op
Jesus het nie vasgeklou aan sy regte nie. Hy verlaat die hemel en kom na die wêreld om vrede te maak. Ons lewe in ‘n wêreld van regte. Voordat jy in ‘n konfliksituasie aanspraak maak op jou regte, dink net daaraan as Christus op sy regte aanspraak gemaak het, sou alle mense in die hel beland het. Jy kan nie vrede maak deur aanspraak op jou regte te maak nie.
Vredemakers word kinders van God genoem, want hulle beweeg na die moeilikheid toe
Toe die wêreld dit vir Christus moeilik gemaak het, het Hy nie teruggedeins nie. Hy beweeg na ons toe al het Hy geweet dit sou na die kruis lei.
Om vrede te maak beteken nie dat jy konflik vermy nie. Soms maak vredemakers baie moeilikheid in die najaag van vrede. Om vrede te maak vereis moed. Vir Jesus het diet sy lewe beteken.
Vredemakers word kinders van God genoem, want hulle het ander lief voor hierdie nder hulle kan liefhê
Die ooreenkoms tussen ons en die Here is maar gering. Dit geld ook vir die najaag van die seënuitsprake. Ons skiet nog ver tekort van dit wat God van ons verwag. Ons mag groei en vooruitgang maak, maar tot aan die einde bly ons sondaars wat afhanklik van God s genade bly. Daarom moet ons kyk na die doelwitte, perke en moontlikhede van vooruitgang in die Christelike lewe.
Die doelwitte, perke en moontlikhede van vooruitgang in die Christelike lewe
Heiligmaking is ‘n reis waarop elke gelowige vordering maak, maar geen Chriten voltooi die reis in sy lewe nie. Biskop Handley Moule skryf oor die doelwit: It is nothing less than the supreme aim of the Christian Gospel that we should be holy. In meer besonderhede sê hy dat ons poog to displace … self from the inner throne and to enthrone Him; to make not the slightest compromise with the smallest sin … to love God with all the heart and our neighbour as ourselves. Hierdie is ons doelwitte, maar ons weet ook dat daar perke is oor wat ons kan bereik. Dawid was bewus van sy perke om vrede met sy eie seun te maak. Daarom sê Paulus: As dit moontlik is, sover dit van julle afhang, leef in vrede met alle mense (Romeine 12:18). Daar sal omstandighede wees waar jy nie vrede kan maak nie, maar dit moenie veroorsaak dat jy nie meer probeer vrede maak nie.
As jy die perke vergeet sal jy jouself voortdurend verkwalik vir jou gebrek aan vooruitgang. As jy vergeet van die moontlikhede, sal jy jouself aanvaar net soos jy is. Wees bewus van die perke. Jaag die moontlikhede na. Lord, make me as holy as it is possible for a pardoned sinner to be made (Robert Murray M’Cheyne).
Volgende keer gaan ons na ‘n aantal taktieke vir vredemakes kyk.